title: 2010/674/ΕΕ: Απόφαση του Συμβουλίου, της 26ης Ιουλίου 2010 , σχετικά με την υπογραφή και την προσωρινή εφαρμογή συμφωνίας μεταξύ της Ευρωπαϊκής Ένωσης, της Ισλανδίας, του Λιχτενστάιν και της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, συμφωνίας μεταξύ της Ευρωπαϊκής Ένωσης και της Νορβηγίας για τη θέσπιση νορβηγικού χρηματοδοτικού μηχανισμού 2009-2014, πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014 και πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Νορβηγίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014#Συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014#Συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2009-2014#Πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας#Πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας

text:
               9.11.2010

               EL

               Επίσημη Εφημερίδα της Ευρωπαϊκής Ένωσης

               L 291/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Ιουλίου 2010
   σχετικά με την υπογραφή και την προσωρινή εφαρμογή συμφωνίας μεταξύ της Ευρωπαϊκής Ένωσης, της Ισλανδίας, του Λιχτενστάιν και της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, συμφωνίας μεταξύ της Ευρωπαϊκής Ένωσης και της Νορβηγίας για τη θέσπιση νορβηγικού χρηματοδοτικού μηχανισμού 2009-2014, πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014 και πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Νορβηγίας σχετικά με ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας 2009-2014
   (2010/674/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 5,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Οι ακόλουθοι χρηματοδοτικοί μηχανισμοί και τα προγράμματα συνεργασίας έληξαν στις 30 Απριλίου 2009:

                           —

                           ο χρηματοδοτικός μηχανισμός ΕΟΧ 2004-2009, ο οποίος προβλεπόταν στο πρωτόκολλο 38α της συμφωνίας για τον Ευρωπαϊκό Οικονομικό Χώρο (στο εξής: «συμφωνία για τον ΕΟΧ») (1), όπως συμπληρώθηκε μεταγενέστερα με προσθήκη του 2007 συνεπεία της προσχώρησης της Βουλγαρίας και της Ρουμανίας στη συμφωνία για τον ΕΟΧ (2),

                           —

                           ο νορβηγικός χρηματοδοτικός μηχανισμός 2004-2009 (3) που προβλέπεται από τη συμφωνία μεταξύ του Βασιλείου της Νορβηγίας και της Ευρωπαϊκής Κοινότητας για τον νορβηγικό χρηματοδοτικό μηχανισμό για την περίοδο 2004-2009,

                           —

                           το πρόγραμμα συνεργασίας που αναφέρεται στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρόγραμμα συνεργασίας για την οικονομική μεγέθυνση και τη βιώσιμη ανάπτυξη στη Βουλγαρία (4) και

                           —

                           το πρόγραμμα συνεργασίας που αναφέρεται στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρόγραμμα συνεργασίας για την οικονομική μεγέθυνση και τη βιώσιμη ανάπτυξη στη Ρουμανία (5).

               (2)

               Η ανάγκη άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου εξακολουθεί να υφίσταται και, επομένως, είναι σκόπιμη η θέσπιση νέου μηχανισμού για τις χρηματοδοτικές συνεισφορές των κρατών ΕΟΧ-ΕΖΕΣ και νέου νορβηγικού χρηματοδοτικού μηχανισμού.

               (3)

               Προς τον σκοπό αυτό, η Επιτροπή διαπραγματεύτηκε, εξ ονόματος της Ευρωπαϊκής Ένωσης, συμφωνία με την Ισλανδία, το Λιχτενστάιν και τη Νορβηγία για τη θέσπιση νέου χρηματοδοτικού μηχανισμού ΕΟΧ για την περίοδο 2009-2014 και ένα παράρτημα της συμφωνίας αυτής. Το παράρτημα θα λάβει τη μορφή πρωτοκόλλου 38β στη συμφωνία για τον ΕΟΧ. Προς τον ίδιο σκοπό, η Επιτροπή διαπραγματεύτηκε επίσης, εξ ονόματος της Ευρωπαϊκής Ένωσης, συμφωνία με τη Νορβηγία για τη θέσπιση νέου νορβηγικού χρηματοδοτικού μηχανισμού για την περίοδο 2009-2014.

               (4)

               Ενδείκνυται να υπογραφούν οι συμφωνίες με την επιφύλαξη της σύναψής τους σε μεταγενέστερη ημερομηνία.

               (5)

               Οι ειδικές διατάξεις που εφαρμόζονται στις εισαγωγές στην Ένωση ορισμένων ψαριών και προϊόντων αλιείας καταγωγής Ισλανδίας και Νορβηγίας, οι οποίες προβλέπονται στα εξής πρωτόκολλα, έληξαν στις 30 Απριλίου 2009 και θα πρέπει να αναθεωρηθούν σύμφωνα με το άρθρο 2 καθενός των πρωτοκόλλων αυτών:

                           —

                           πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (6).

                           —

                           πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (7),

                           —

                           πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση (8),

                           —

                           πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση (9).

               (6)

               Προς τον σκοπό αυτό, η Επιτροπή διαπραγματεύτηκε, εξ ονόματος της Ευρωπαϊκής Ένωσης, νέα πρόσθετα πρωτόκολλα των εν λόγω συμφωνιών ελευθέρων συναλλαγών, αντιστοίχως με την Ισλανδία και τη Νορβηγία, προκειμένου να θεσπισθούν ειδικές διατάξεις που εφαρμόζονται στις εισαγωγές στην Ένωση ορισμένων ψαριών και προϊόντων αλιείας καταγωγής Ισλανδίας και Νορβηγίας, για την περίοδο 2009-2014.

               (7)

               Με την επιφύλαξη της σύναψής τους σε μεταγενέστερη ημερομηνία, τα εν λόγω πρόσθετα πρωτόκολλα είναι σκόπιμο να υπογραφούν.

               (8)

               Η αντικατάσταση των υφιστάμενων χρηματοδοτικών μηχανισμών από νέους μηχανισμούς, που σχετίζονται με διαφορετικές χρονικές περιόδους, διαφορετικά ποσά χρηματοδότησης και διαφορετικές εκτελεστικές διατάξεις, καθώς και η ανανέωση και η επέκταση των παραχωρήσεων των σχετικών με ορισμένα ψάρια και προϊόντα αλιείας, στο σύνολό τους, συνιστούν μια σημαντική εξέλιξη της σύνδεσης με τα κράτη ΕΟΧ-ΕΖΕΣ, η οποία δικαιολογεί τη χρήση του άρθρου 217 της συνθήκης για τη λειτουργία της Ευρωπαϊκής Ένωσης.

               (9)

               Εν αναμονή της ολοκλήρωσης των διαδικασιών που απαιτούνται για τη σύναψή τους, οι συμφωνίες που αναφέρονται στην αιτιολογική σκέψη 4 και τα πρωτόκολλα που αναφέρονται στην αιτιολογική σκέψη 7 είναι σκόπιμο να εφαρμοσθούν προσωρινώς,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ευρωπαϊκής Ένωσης, των ακόλουθων συμφωνιών και πρωτοκόλλων, με την επιφύλαξη της σύναψής τους:

               —

               συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, και το παράρτημά της,

               —

               συμφωνία μεταξύ της Ευρωπαϊκής Ένωσης και του Βασιλείου της Νορβηγίας για τη θέσπιση νορβηγικού χρηματοδοτικού μηχανισμού 2009-2014,

               —

               πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, και το παράρτημά της,

               —

               πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και το παράρτημά της.

         Τα κείμενα των συμφωνιών και των πρόσθετων πρωτοκόλλων, καθώς και των παραρτημάτων τους, συνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που εξουσιοδοτείται(-ούνται) να υπογράψει(-ουν) τις συμφωνίες και τα πρωτόκολλα αυτά εξ ονόματος της Ένωσης, με την επιφύλαξη της σύναψής τους.
   Άρθρο 3
   Μέχρι την ολοκλήρωση των διαδικασιών για τη σύναψή τους, οι συμφωνίες και τα πρωτόκολλα που αναφέρονται στο άρθρο 1 εφαρμόζονται προσωρινά από τις ακόλουθες ημερομηνίες:

               —

               η συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014, και το παράρτημά της, από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης,

               —

               η συμφωνία μεταξύ της Ευρωπαϊκής Ένωσης και του Βασιλείου της Νορβηγίας για τη θέσπιση νορβηγικού χρηματοδοτικού μηχανισμού 2009-2014, από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης,

               —

               το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, και το παράρτημά της, από την πρώτη μέρα του τρίτου μήνα μετά την κατάθεση της τελευταίας προς τούτο κοινοποίησης,

               —

               το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας και το παράρτημά της, από την πρώτη μέρα του τρίτου μήνα μετά την κατάθεση της τελευταίας προς τούτο κοινοποίησης.

         Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 26 Ιουλίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 130 της 29.4.2004, σ. 14.

      (2)  ΕΕ L 221 της 25.8.2007, σ. 18.

      (3)  ΕΕ L 130 της 29.4.2004, σ. 81.

      (4)  ΕΕ L 221 της 25.8.2007, σ. 46.

      (5)  ΕΕ L 221 της 25.8.2007, σ. 52.

      (6)  ΕΕ L 130 της 29.4.2004, σ. 85.

      (7)  ΕΕ L 130 της 29.4.2004, σ. 89.

      (8)  ΕΕ L 221 της 25.8.2007, σ. 58.

      (9)  ΕΕ L 221 της 25.8.2007, σ. 62.

      ΣΥΜΦΩΝΊΑ
      μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2009-2014
      Η ΕΥΡΩΠΑΪΚΗ ΕΝΩΣΗ,
      Η ΙΣΛΑΝΔΙΑ,
      ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΙΝ,
      ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
      ΕΚΤΙΜΏΝΤΑΣ ΤΑ ΑΚΌΛΟΥΘΑ:
      Τα συμβαλλόμενα μέρη της συμφωνίας για τον Ευρωπαϊκό Οικονομικό Χώρο (στο εξής: «συμφωνία για τον ΕΟΧ») συμφώνησαν ότι είναι αναγκαία η άμβλυνση των οικονομικών και κοινωνικών ανισοτήτων μεταξύ των περιφερειών τους με σκοπό να προαχθεί η συνεχής και ισορροπημένη ενίσχυση των εμπορικών και οικονομικών σχέσεων μεταξύ τους.
      Για να συμβάλουν στον ανωτέρω στόχο, τα κράτη της ΕΖΕΣ θέσπισαν χρηματοδοτικό μηχανισμό στο πλαίσιο του Ευρωπαϊκού Οικονομικού Χώρου.
      Οι διατάξεις οι οποίες διέπουν τον χρηματοδοτικό μηχανισμό ΕΟΧ για την περίοδο 2004-2009 καθορίζονται στο πρωτόκολλο 38α και στην προσθήκη στο πρωτόκολλο 38α της συμφωνίας για τον ΕΟΧ.
      Η ανάγκη άμβλυνσης των οικονομικών και κοινωνικών ανισοτήτων εντός του Ευρωπαϊκού Οικονομικού Χώρου εξακολουθεί να υφίσταται και, επομένως, είναι σκόπιμη η θέσπιση νέου μηχανισμού για τις χρηματοδοτικές συνεισφορές των κρατών ΕΟΧ-ΕΖΕΣ για την περίοδο 2009-2014,
      ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΑΚΟΛΟΥΘΗ ΣΥΜΦΩΝΙΑ:
      Άρθρο 1
      Το κείμενο του άρθρου 117 της συμφωνίας για τον ΕΟΧ αντικαθίσταται από το ακόλουθο κείμενο:

         «Οι διατάξεις που διέπουν τους χρηματοδοτικούς μηχανισμούς καθορίζονται στο πρωτόκολλο 38, στο πρωτόκολλο 38α, στην προσθήκη του πρωτοκόλλου 38α και στο πρωτόκολλο 38β.».

      Άρθρο 2
      Στη συμφωνία για τον ΕΟΧ προστίθεται νέο πρωτόκολλο 38β μετά το πρωτόκολλο 38α. Το κείμενο του πρωτοκόλλου 38β καθορίζεται στο παράρτημα της παρούσας συμφωνίας.
      Άρθρο 3
      Η παρούσα συμφωνία υπόκειται σε κύρωση ή έγκριση από τα συμβαλλόμενα μέρη σύμφωνα με τις οικείες διαδικασίες τους. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
      Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
      Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, η παρούσα συμφωνία εφαρμόζεται προσωρινά από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης.
      Άρθρο 4
      Η παρούσα συμφωνία, η οποία συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική, ισλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.

         Съставено в Брюксел на двадесет и осми юли две хиляди и десета година и деветнадесети август две хиляди и десета година.
         Hecho en Bruselas, el veintiocho de julio de dos mil diez y el diecinueve de agosto de dos mil diez.
         V Bruselu dne 28. července 2010 a 19. srpna 2010.
         Udfærdiget i Bruxelles, den 28. juli 2010 og den 19. august 2010.
         Geschehen zu Brüssel am 28. Juli 2010 und am 19. August 2010.
         Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
         Έγινε στις Βρυξέλλες, στις 28 Ιουλίου 2010 και στις 19 Αυγούστου 2010.
         Done at Brussels on the twenty-eighth day of July and on the nineteenth day of August in the year two thousand and ten.
         Fait à Bruxelles, le vingt-huit juillet deux mil dix et le dix-neuf août deux mil dix.
         Fatto a Bruxelles, addì ventotto luglio duemiladieci e diciannove agosto duemiladieci.
         Briselē, 2010. gada 28. jūlijā un 2010. gada 19. augustā
         Priimta Briuselyje 2010 m. liepos 28 d. ir 2010 m. rugpjūčio 19 d.
         Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
         Magħmul fi Brussell, it-28 ta’ Lulju 2010 u d-19 ta’ Awwissu 2010.
         Gedaan te Brussel, 28 juli 2010 en 19 augustus 2010.
         Sporządzono w Brukseli dnia 28 lipca 2010 r. i 19 sierpnia 2010 r.
         Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
         Întocmit la Bruxelles, 28 iulie 2010 și 19 august 2010.
         V Bruseli dvadsiateho ôsmeho júla dvetisícdesať a devätnásteho augusta dvetisícdesať.
         V Bruslju, 28. julija 2010 in 19. avgusta 2010.
         Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
         Som skedde i Bryssel den tjugoåttonde juli tjugohundratio och den nittonde augusti tjugohundratio.
         Gert í Brussel, 28. júlí 2010 og 19. ágúst 2010.
         Utferdiget i Brussel, den 28. juli 2010 og den 19. august 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            Für das Fürstentum Liechtenstein

            For Konveriket Norge

         ΠΑΡΑΡΤΗΜΑ

            ΠΡΩΤΌΚΟΛΛΟ 38 B

            ΣΧΕΤΙΚΑ ΜΕ ΤΟΝ ΧΡΗΜΑΤΟΔΟΤΙΚΟ ΜΗΧΑΝΙΣΜΟ ΕΟΧ (2009-2014)

         Άρθρο 1
         Η Ισλανδία, το Λιχτενστάιν και η Νορβηγία (στο εξής: «κράτη ΕΖΕΣ») συμβάλλουν στην άμβλυνση των οικονομικών και κοινωνικών ανισοτήτων στον Ευρωπαϊκό Οικονομικό Χώρο και στην ενίσχυση των σχέσεών τους με τα δικαιούχα κράτη, μέσω χρηματοδοτικών συνεισφορών στους τομείς προτεραιότητας που απαριθμούνται στο άρθρο 3.
         Άρθρο 2
         Το συνολικό ποσό της χρηματοδοτικής συνεισφοράς που προβλέπεται στο άρθρο 1 ανέρχεται σε 988,5 εκατ. EUR, τα οποία θα είναι διαθέσιμα για ανάληψη υποχρεώσεων σε ετήσιες δόσεις των 197,7 εκατ. EUR κατά την περίοδο από την 1η Μαΐου 2009 έως και τις 30 Απριλίου 2014.
         Άρθρο 3
         1.   Οι χρηματοδοτικές συνεισφορές διατίθενται στους ακόλουθους τομείς προτεραιότητας:

                     α)

                     προστασία και διαχείριση του περιβάλλοντος·

                     β)

                     κλιματική αλλαγή και ανανεώσιμες πηγές ενέργειας·

                     γ)

                     κοινωνία των πολιτών·

                     δ)

                     ανθρώπινη και κοινωνική ανάπτυξη·

                     ε)

                     προστασία της πολιτιστικής κληρονομιάς.

               2.   Η ακαδημαϊκή έρευνα μπορεί να είναι επιλέξιμη για χρηματοδότηση εφόσον αφορά έναν ή περισσότερους από τους τομείς προτεραιότητας.
         3.   Ο ενδεικτικός στόχος κατανομής για κάθε δικαιούχο κράτος είναι τουλάχιστον 30 % για τους τομείς προτεραιότητας α) και β) από κοινού, και 10 % για τον τομέα προτεραιότητας γ). Με βάση τη διαδικασία που προβλέπεται στο άρθρο 8 παράγραφος 2, οι τομείς προτεραιότητας επιλέγονται, συγκεντρώνονται και προσαρμόζονται με ευελιξία, με γνώμονα τις διαφορετικές ανάγκες εκάστου δικαιούχου κράτους και σε συνάρτηση με το μέγεθός του και το ποσό της συνεισφοράς.
         Άρθρο 4
         1.   Η συνεισφορά της ΕΖΕΣ δεν υπερβαίνει το 85 % του κόστους ενός προγράμματος. Δύναται, ωστόσο, σε ειδικές περιπτώσεις, να ανέλθει στο 100 % του κόστους του προγράμματος.
         2.   Τηρούνται οι ισχύοντες κανόνες για τις κρατικές ενισχύσεις.
         3.   Η Ευρωπαϊκή Επιτροπή ελέγχει όλα τα προγράμματα και κάθε ουσιώδη μεταβολή τους για να βεβαιωθεί ότι συμβιβάζονται με τους στόχους της Ευρωπαϊκής Ένωσης.
         4.   Η ευθύνη των κρατών ΕΖΕΣ για τα έργα περιορίζεται στην παροχή χρηματοδότησης με βάση το συμφωνηθέν σχέδιο. Δεν αναλαμβάνεται ευθύνη έναντι τρίτων.
         Άρθρο 5
         Η χρηματοδότηση τίθεται στη διάθεση των ακόλουθων δικαιούχων κρατών: Βουλγαρία, Τσεχική Δημοκρατία, Εσθονία, Ελλάδα, Ισπανία, Κύπρος, Λεττονία, Λιθουανία, Ουγγαρία, Μάλτα, Πολωνία, Πορτογαλία, Ρουμανία, Σλοβενία και Σλοβακία.
         Στην Ισπανία διατίθενται 45,85 εκατ. EUR για μεταβατική στήριξη για την περίοδο από την 1η Μαΐου 2009 έως την 31η Δεκεμβρίου 2013. Λαμβανομένων υπόψη των μεταβατικών προσαρμογών, τα εναπομένοντα κεφάλαια διατίθενται με βάση την ακόλουθη κατανομή:

                     Κεφάλαια
                     (εκατ. EUR)

                     Βουλγαρία

                     78,60

                     Τσεχική Δημοκρατία

                     61,40

                     Εσθονία

                     23,00

                     Ελλάδα

                     63,40

                     Κύπρος

                     3,85

                     Λεττονία

                     34,55

                     Λιθουανία

                     38,40

                     Ουγγαρία

                     70,10

                     Μάλτα

                     2,90

                     Πολωνία

                     266,90

                     Πορτογαλία

                     57,95

                     Ρουμανία

                     190,75

                     Σλοβενία

                     12,50

                     Σλοβακία

                     38,35

               Άρθρο 6
         Τον Νοέμβριο του 2011 και, εκ νέου, τον Νοέμβριο του 2013, πραγματοποιείται επανεξέταση με σκοπό την επανακατανομή τυχόν μη δεσμευθέντων διαθέσιμων κεφαλαίων σε έργα μεγάλης προτεραιότητας οποιουδήποτε δικαιούχου κράτος.
         Άρθρο 7
         1.   Η χρηματοδοτική συνεισφορά που προβλέπεται στο παρόν πρωτόκολλο συντονίζεται στενά με τη διμερή συνεισφορά της Νορβηγίας η οποία προβλέπεται από τον νορβηγικό χρηματοδοτικό μηχανισμό.
         2.   Ειδικότερα, τα κράτη ΕΖΕΣ διασφαλίζουν ότι οι διαδικασίες υποβολής αίτησης και οι ρυθμίσεις εφαρμογής είναι κατά βάση οι ίδιες και για τους δύο χρηματοδοτικούς μηχανισμούς που αναφέρονται στην προηγούμενη παράγραφο.
         3.   Κάθε σχετική μεταβολή των πολιτικών συνοχής της Ευρωπαϊκής Ένωσης λαμβάνεται υπόψη ανάλογα με την περίπτωση.
         Άρθρο 8
         Για την εφαρμογή του χρηματοδοτικού μηχανισμού ΕΟΧ ισχύουν οι ακόλουθες ρυθμίσεις:

                     1.

                     Καθ’ όλες της φάσεις υλοποίησης ισχύει ο μέγιστος βαθμός διαφάνειας, λογοδοσίας και αποτελεσματικότητας σε σχέση με το κόστος, καθώς επίσης οι αρχές της χρηστής διακυβέρνησης, της βιώσιμης ανάπτυξης και της ισότητας των φύλων. Η επιδίωξη των στόχων του χρηματοδοτικού μηχανισμού ΕΟΧ πραγματοποιείται στο πλαίσιο στενής συνεργασίας μεταξύ των δικαιούχων κρατών και των κρατών ΕΖΕΣ.

                     2.

                     Με σκοπό τη διασφάλιση αποτελεσματικής και στοχοθετημένης εφαρμογής και λαμβανομένων υπόψη των εθνικών προτεραιοτήτων, τα κράτη ΕΖΕΣ συνάπτουν με κάθε δικαιούχο κράτος μνημόνιο συμφωνίας στο οποίο καθορίζονται το πολυετές πλαίσιο προγραμματισμού και οι μηχανισμοί διαχείρισης και ελέγχου.

                     3.

                     Μετά τη σύναψη του μνημονίου συμφωνίας, το δικαιούχο κράτος υποβάλλει προτάσεις προγράμματος. Τα κράτη ΕΖΕΣ αξιολογούν και εγκρίνουν τις προτάσεις και συνάπτουν συμφωνίες επιχορήγησης με τα δικαιούχα κράτη για κάθε πρόγραμμα. Ο βαθμός λεπτομέρειας του προγράμματος εξαρτάται από το μέγεθος της συνεισφοράς. Στο πλαίσιο κάθε επιμέρους προγράμματος, είναι δυνατό σε εξαιρετικές περιπτώσεις να γίνεται καθορισμός έργων, περιλαμβανομένων των όρων που ισχύουν για την επιλογή, την έγκριση και των έλεγχό τους, σύμφωνα με τις διατάξεις εφαρμογής της παραγράφου 8.
                     Η υλοποίηση των συμφωνηθέντων προγραμμάτων τελεί υπό την ευθύνη των δικαιούχων κρατών. Τα δικαιούχα κράτη θεσπίζουν κατάλληλο σύστημα διαχείρισης και ελέγχου με σκοπό να διασφαλίζεται η ύπαρξη ικανοποιητικού συστήματος υλοποίησης και διαχείρισης.

                     4.

                     Όπου αρμόζει, αναπτύσσονται εταιρικές σχέσεις για την προπαρασκευή, την εφαρμογή, της παρακολούθηση και την αξιολόγηση της χρηματοδοτικής συνεισφοράς, έτσι ώστε να διασφαλίζεται ευρεία συμμετοχή. Στους εταίρους είναι δυνατό, ενδεικτικά, να περιλαμβάνονται τοπικοί, περιφερειακοί και εθνικοί φορείς, καθώς επίσης ο ιδιωτικός τομέας, η κοινωνία των πολιτών και κοινωνικοί εταίροι στα δικαιούχα κράτη και στα κράτη ΕΖΕΣ.

                     5.

                     Το σύστημα ελέγχου που προβλέπεται για τη διαχείριση του χρηματοδοτικού μηχανισμού ΕΟΧ διασφαλίζει τον σεβασμό της αρχής της χρηστής δημοσιονομικής διαχείρισης. Τα κράτη ΕΖΕΣ δύνανται να διενεργούν ελέγχους σύμφωνα με τις οικείες διατάξεις τους. Τα δικαιούχα κράτη παρέχουν κάθε αναγκαία συνδρομή, πληροφόρηση και τεκμηρίωση για τον σκοπό αυτό. Τα κράτη ΕΖΕΣ δύνανται να αναστέλλουν τη χρηματοδότηση και να αξιώνουν την επιστροφή κεφαλαίων σε περίπτωση παρατυπιών.

                     6.

                     Κάθε έργο που εντάσσεται στο πολυετές πλαίσιο προγραμματισμού στα δικαιούχα κράτη είναι δυνατό να υλοποιείται σε συνεργασία μεταξύ φορέων που εδρεύουν στα δικαιούχα κράτη και στα κράτη ΕΖΕΣ, με βάση τους κανόνες που ισχύουν για τις δημόσιες συμβάσεις.

                     7.

                     Οι δαπάνες διαχείρισης των κρατών ΕΖΕΣ καλύπτονται από το συνολικό ποσό το οποίο καθορίζεται στο άρθρο 2 και θα διευκρινίζονται στις διατάξεις εφαρμογής που αναφέρονται στην παράγραφο 8.

                     8.

                     Τα κράτη ΕΖΕΣ συνιστούν επιτροπή με μέλημα τη συνολική διαχείριση του χρηματοδοτικού μηχανισμού ΕΟΧ. Τα κράτη ΕΖΕΣ θεσπίζουν, κατόπιν διαβουλεύσεων με τα δικαιούχα κράτη, περαιτέρω διατάξεις για την εφαρμογή του χρηματοδοτικού μηχανισμού ΕΟΧ. Τα κράτη ΕΖΕΣ καταβάλλουν προσπάθεια για τη θέσπιση των διατάξεων αυτών πριν από την υπογραφή των μνημονίων συμφωνίας.

               Άρθρο 9
         Στο τέλος της πενταετούς περιόδου και με την επιφύλαξη των δικαιωμάτων και των υποχρεώσεων που προβλέπονται από τη συμφωνία, τα συμβαλλόμενα μέρη επανεξετάζουν, με βάση το άρθρο 115 της συμφωνίας, την ανάγκη αντιμετώπισης των οικονομικών και κοινωνικών ανισοτήτων στο πλαίσιο του Ευρωπαϊκού Οικονομικού Χώρου.

      ΣΥΜΦΩΝΊΑ
      μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2009-2014
      Άρθρο 1
      Το Βασίλειο της Νορβηγίας αναλαμβάνει την υποχρέωση να συμβάλει επί μία πενταετία στην άμβλυνση των οικονομικών και κοινωνικών ανισοτήτων στον Ευρωπαϊκό Οικονομικό Χώρο και στην ενίσχυση των σχέσεών του με τα δικαιούχα κράτη, μέσω αυτοτελούς νορβηγικού χρηματοδοτικού μηχανισμού στους τομείς προτεραιότητας που απαριθμούνται στο άρθρο 3.
      Άρθρο 2
      Το συνολικό ποσό της χρηματοδοτικής συνεισφοράς που προβλέπεται στο άρθρο 1 ανέρχεται σε 800 εκατ. ευρώ, τα οποία θα είναι διαθέσιμα για ανάληψη υποχρεώσεων σε ετήσιες δόσεις των 160 εκατ. ευρώ κατά την περίοδο από την 1η Μαΐου 2009 έως και τις 30 Απριλίου 2014.
      Άρθρο 3
      Οι χρηματοδοτικές συνεισφορές διατίθενται στους ακόλουθους τομείς προτεραιότητας:

                  α)

                  δέσμευση και αποθήκευση άνθρακα·

                  β)

                  καινοτομία στον τομέα της «πράσινης» βιομηχανίας·

                  γ)

                  έρευνα και υποτροφίες·

                  δ)

                  ανθρώπινη και κοινωνική ανάπτυξη·

                  ε)

                  δικαιοσύνη και εσωτερικές υποθέσεις·

                  στ)

                  προώθηση της αξιοπρεπούς εργασίας και τριμερής διάλογος.

            Ο στόχος κατανομής για τον τομέα προτεραιότητας α) είναι 20 % τουλάχιστον. Λαμβάνονται δεόντως υπόψη οι επιμέρους ανάγκες και το μέγεθος εκάστου δικαιούχου κράτους.
      Το 1 % του ποσού που αναλογεί σε κάθε δικαιούχο κράτος παρακρατείται υπέρ ταμείου για την προώθηση της αξιοπρεπούς εργασίας και του τριμερούς διαλόγου, η λειτουργία του οποίου ανατίθεται σε φορέα που ορίζει το Βασίλειο της Νορβηγίας, με βάση την κλείδα κατανομής που αναφέρεται στο άρθρο 5.
      Άρθρο 4
      Η συνεισφορά του Βασιλείου της Νορβηγίας δεν υπερβαίνει το 85 % του κόστους ενός προγράμματος. Δύναται, ωστόσο, σε ειδικές περιπτώσεις, να ανέλθει στο 100 % του κόστους του προγράμματος.
      Τηρούνται οι ισχύοντες κανόνες για τις κρατικές ενισχύσεις.
      Η Ευρωπαϊκή Επιτροπή ελέγχει όλα τα προγράμματα και κάθε ουσιώδη μεταβολή τους για να βεβαιωθεί ότι συμβιβάζονται με τους στόχους της Ευρωπαϊκής Ένωσης.
      Η ευθύνη του Βασιλείου της Νορβηγίας για τα έργα περιορίζεται στην παροχή κεφαλαίων με βάση το συμφωνηθέν σχέδιο. Δεν αναλαμβάνεται ευθύνη έναντι τρίτων.
      Άρθρο 5
      Τα κεφάλαια διατίθενται στα εξής δικαιούχα κράτη: Βουλγαρία, Τσεχική Δημοκρατία, Εσθονία, Κύπρος, Λεττονία, Λιθουανία, Ουγγαρία, Μάλτα, Πολωνία, Ρουμανία, Σλοβενία και Σλοβακία, σύμφωνα με την ακόλουθη κατανομή:

                  Δικαιούχο κράτος

                  Κεφάλαια (εκατ. EUR)

                  Βουλγαρία

                  48,00

                  Κύπρος

                  4,00

                  Τσεχική Δημοκρατία

                  70,40

                  Εσθονία

                  25,60

                  Λεττονία

                  38,40

                  Λιθουανία

                  45,60

                  Ουγγαρία

                  83,20

                  Μάλτα

                  1,60

                  Πολωνία

                  311,20

                  Ρουμανία

                  115,20

                  Σλοβενία

                  14,40

                  Σλοβακία

                  42,40

            Άρθρο 6
      Τον Νοέμβριο του 2011 και, εκ νέου, τον Νοέμβριο του 2013, πραγματοποιείται επανεξέταση με σκοπό την επανακατανομή τυχόν μη δεσμευθέντων διαθέσιμων κεφαλαίων σε έργα μεγάλης προτεραιότητας οιουδήποτε δικαιούχου κράτους.
      Άρθρο 7
      Η χρηματοδοτική συνεισφορά που προβλέπεται στο άρθρο 1 συντονίζεται στενά με τη συνεισφορά των κρατών ΕΖΕΣ η οποία προβλέπεται από τον χρηματοδοτικό μηχανισμό ΕΟΧ.
      Ειδικότερα, το Βασίλειο της Νορβηγίας διασφαλίζει ότι οι διαδικασίες υποβολής αίτησης και οι ρυθμίσεις εφαρμογής είναι κατά βάση οι ίδιες και για τους δύο χρηματοδοτικούς μηχανισμούς που αναφέρονται στην προηγούμενη παράγραφο.
      Κάθε σχετική μεταβολή των πολιτικών συνοχής της Ευρωπαϊκής Ένωσης λαμβάνεται υπόψη ανάλογα με την περίπτωση.
      Άρθρο 8
      Για την εφαρμογή του νορβηγικού χρηματοδοτικού μηχανισμού ισχύουν οι ακόλουθες ρυθμίσεις:

                  1.

                  Καθ’ όλες της φάσεις υλοποίησης ισχύει ο μέγιστος βαθμός διαφάνειας, λογοδοσίας και αποτελεσματικότητας σε σχέση με το κόστος, καθώς επίσης οι στόχοι και οι αρχές της χρηστής διακυβέρνησης, της βιώσιμης ανάπτυξης και της ισότητας των φύλων. Η επιδίωξη των στόχων του νορβηγικού χρηματοδοτικού μηχανισμού πραγματοποιείται στο πλαίσιο στενής συνεργασίας μεταξύ των δικαιούχων κρατών και του Βασιλείου της Νορβηγίας.

                  2.

                  Με σκοπό τη διασφάλιση αποτελεσματικής και στοχοθετημένης εφαρμογής και λαμβανομένων υπόψη των εθνικών προτεραιοτήτων, το Βασίλειο της Νορβηγίας συνάπτει με κάθε δικαιούχο κράτος μνημόνιο συμφωνίας στο οποίο καθορίζονται το πολυετές πλαίσιο προγραμματισμού και οι μηχανισμοί διαχείρισης και ελέγχου.

                  3.

                  Μετά τη σύναψη του μνημονίου συμφωνίας, τα δικαιούχα κράτη υποβάλλουν προτάσεις προγράμματος. Το Βασίλειο της Νορβηγίας αξιολογεί και εγκρίνει τις προτάσεις και συνάπτει συμφωνίες επιχορήγησης με τα δικαιούχα κράτη για κάθε πρόγραμμα. Ο βαθμός λεπτομέρειας του προγράμματος εξαρτάται από το μέγεθος της συνεισφοράς. Στο πλαίσιο κάθε επιμέρους προγράμματος, είναι δυνατό σε εξαιρετικές περιπτώσεις να γίνεται καθορισμός έργων, περιλαμβανομένων των όρων που ισχύουν για την επιλογή, την έγκριση και των έλεγχό τους, σύμφωνα με τις διατάξεις εφαρμογής της παραγράφου 8.
                  Η υλοποίηση των συμφωνηθέντων προγραμμάτων τελεί υπό την ευθύνη των δικαιούχων κρατών. Τα δικαιούχα κράτη θεσπίζουν κατάλληλο σύστημα διαχείρισης και ελέγχου με σκοπό να διασφαλίζεται η ύπαρξη ικανοποιητικού συστήματος υλοποίησης και διαχείρισης. Το εκάστοτε δικαιούχο κράτος και το Βασίλειο της Νορβηγίας δύνανται να συμφωνήσουν, σε ειδικές περιπτώσεις, ότι η εφαρμογή ενός προγράμματος ανατίθεται σε οποιονδήποτε φορέα τον οποίον ορίζουν αυτά τα ίδια.

                  4.

                  Όπου αρμόζει, αναπτύσσονται εταιρικές σχέσεις για την προπαρασκευή, την εφαρμογή, της παρακολούθηση και την αξιολόγηση των χρηματοδοτικών συνεισφορών, έτσι ώστε να διασφαλίζεται ευρεία συμμετοχή. Στους εταίρους είναι δυνατό, ενδεικτικά, να περιλαμβάνονται τοπικοί, περιφερειακοί και εθνικοί φορείς, καθώς επίσης ο ιδιωτικός τομέας, η κοινωνία των πολιτών και κοινωνικοί εταίροι στα δικαιούχα κράτη και στο Βασίλειο της Νορβηγίας.

                  5.

                  Το σύστημα ελέγχου που προβλέπεται για τη διαχείριση του νορβηγικού χρηματοδοτικού μηχανισμού διασφαλίζει τον σεβασμό της αρχής της χρηστής δημοσιονομικής διαχείρισης. Το Βασίλειο της Νορβηγίας δύναται να διενεργεί ελέγχους σύμφωνα με τις οικείες διατάξεις του. Τα δικαιούχα κράτη παρέχουν κάθε αναγκαία συνδρομή, πληροφόρηση και τεκμηρίωση για τον σκοπό αυτό. Το Βασίλειο της Νορβηγίας δύναται να αναστέλλει τη χρηματοδότηση και να αξιώνει την επιστροφή κεφαλαίων σε περίπτωση παρατυπιών.

                  6.

                  Κάθε έργο που εντάσσεται στο πολυετές πλαίσιο προγραμματισμού στα δικαιούχα κράτη είναι δυνατό να υλοποιείται σε συνεργασία μεταξύ φορέων που εδρεύουν στα δικαιούχα κράτη και στο Βασίλειο της Νορβηγίας, με βάση τους κανόνες που ισχύουν για τις δημόσιες συμβάσεις.

                  7.

                  Οι δαπάνες διαχείρισης του Βασιλείου της Νορβηγίας καλύπτονται από το συνολικό ποσό το οποίο καθορίζεται στο άρθρο 2 και θα διευκρινίζονται στις διατάξεις εφαρμογής που αναφέρονται στην παράγραφο

                  8.

                  Το Βασίλειο της Νορβηγίας, ή ο φορέας που θα ορίσει για τον σκοπό αυτό, φέρει την ευθύνη για τη συνολική διαχείριση του νορβηγικού χρηματοδοτικού μηχανισμού. Το Βασίλειο της Νορβηγίας θεσπίζει, κατόπιν διαβουλεύσεων με τα δικαιούχα κράτη, περαιτέρω διατάξεις για την εφαρμογή του νορβηγικού χρηματοδοτικού μηχανισμού. Το Βασίλειο της Νορβηγίας καταβάλλει προσπάθεια για τη θέσπιση των διατάξεων αυτών πριν από την υπογραφή των μνημονίων συμφωνίας.

            Άρθρο 9
      Η παρούσα συμφωνία υπόκειται σε κύρωση ή έγκριση από τα συμβαλλόμενα μέρη σύμφωνα με τις οικείες διαδικασίες τους. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
      Η παρούσα συμφωνία αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
      Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, η παρούσα συμφωνία εφαρμόζεται προσωρινά από την πρώτη μέρα του πρώτου μήνα μετά την κατάθεση της τελευταίας προς τούτο κοινοποίησης.
      Άρθρο 10
      Η παρούσα συμφωνία, η οποία συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Ιουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Utferdiget i Brussel, den 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Konveriket Norge

      ΠΡΌΣΘΕΤΟ ΠΡΩΤΌΚΟΛΛΟ
      στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας
      Η ΕΥΡΩΠΑΪΚΗ ΕΝΩΣΗ
      και
      Η ΙΣΛΑΝΔΙΑ
      ΈΧΟΝΤΑΣ ΥΠΌΨΗ:
      τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που υπεγράφη στις 22 Ιουλίου 1972, και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Ισλανδίας και Κοινότητας,
      το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, και ιδίως το άρθρο 2,
      το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση, και ιδίως το άρθρο 2,
      ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:
      Άρθρο 1
      Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Ισλανδίας καθορίζονται στο παρόν πρωτόκολλο και το παράρτημά του. Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου.
      Οι εν λόγω δασμολογικές ποσοστώσεις καλύπτουν την περίοδο από την 1η Μαΐου 2009 έως τις 30 Απριλίου 2014. Το ύψος των ποσοστώσεων επανεξετάζεται κατά το τέλος αυτής της περιόδου αφού ληφθούν υπόψη όλα τα σχετικά συμφέροντα.
      Άρθρο 2
      Οι ποσότητες των δασμολογικών ποσοστώσεων άνευ δασμών που ισχύουν για το πρώτο δωδεκάμηνο (1η Μαΐου 2009 έως 30 Απριλίου 2010) χορηγούνται για την περίοδο 1η Μαΐου 2010 έως 30 Απριλίου 2011.
      Σε περίπτωση που οι ποσότητες των δασμολογικών ποσοστώσεων που ισχύουν για την περίοδο δασμολογικών ποσοστώσεων από την 1η Μαΐου 2010 έως τις 30 Απριλίου 2011 δεν εξαντληθούν ολοσχερώς, οι εναπομένουσες ποσότητες μεταφέρονται στην περίοδο δασμολογικών ποσοστώσεων από την 1η Μαΐου 2011 έως τις 30 Απριλίου 2012. Για το σκοπό αυτό, οι αναλήψεις από τις δασμολογικές ποσοστώσεις που ισχύουν από την 1η Μαΐου 2010 έως τις 30 Απριλίου 2011 σταματούν τη δεύτερη εργάσιμη ημέρα της Επιτροπής μετά την 1η Σεπτεμβρίου 2011. Την επόμενη εργάσιμη ημέρα, τα μη χρησιμοποιηθέντα υπόλοιπα αυτών των δασμολογικών ποσοστώσεων διατίθενται στο πλαίσιο της αντίστοιχης δασμολογικής ποσόστωσης που ισχύει από την 1η Μαΐου 2011 έως τις 30 Απριλίου 2012. Από τη συγκεκριμένη ημερομηνία και εξής, καμία αναδρομική ανάληψη ή επιστροφή δεν είναι δυνατή από τις συγκεκριμένες δασμολογικές ποσοστώσεις που ισχύουν από την 1η Μαΐου 2010 έως τις 30 Απριλίου 2011.
      Άρθρο 3
      Το παρόν πρωτόκολλο κυρώνεται ή εγκρίνεται από τα συμβαλλόμενα μέρη με βάση τις εσωτερικές τους διαδικασίες. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
      Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
      Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, το παρόν πρωτόκολλο εφαρμόζεται προσωρινώς από την πρώτη ημέρα του τρίτου μήνα που έπεται της κατάθεσης της τελευταίας προς τούτο κοινοποίησης.
      Άρθρο 4
      Το παρόν πρωτόκολλο, το οποίο συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ισλανδική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         'Εγινε στις Βρυξέλλες, στις 28 Ιουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Gert i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

         ΠΑΡΑΡΤΗΜΑ

            ΕΙΔΙΚΕΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΟΥ ΠΡΩΤΟΚΟΛΛΟΥ

         Η Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για τα προϊόντα καταγωγής Ισλανδίας, επιπλέον των υφιστάμενων δασμολογικών ποσοστώσεων:

                     Κωδικός ΣΟ

                     Περιγραφή προϊόντων

                     Ετήσια (1.5-30.4) δασμολογική ποσόστωση σε καθαρό βάρος, εκτός αν ορίζεται άλλως

                     0303 51 00

                     Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα (1)

                     950 τόνοι

                     0306 19 30

                     Κατεψυγμένοι νορβηγικοί αστακοί (Nephrops norvegicus)

                     520 τόνοι

                     0304 19 35

                     Φιλέτα σκορπιών του Βορρά ή σεβαστών (Sebastes spp.), νωπά ή διατηρημένα με απλή ψύξη

                     750 τόνοι

            (1)  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

      ΠΡΌΣΘΕΤΟ ΠΡΩΤΌΚΟΛΛΟ
      στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας
      Η ΕΥΡΩΠΑΪΚΗ ΕΝΩΣΗ
      και
      ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ
      ΕΧΟΝΤΑΣ ΥΠΟΨΗ:
      τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, που υπεγράφη στις 14 Μαΐου 1973, και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Νορβηγίας και Ευρωπαϊκής Ένωσης,
      το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, και ιδίως το άρθρο 2,
      το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση, και ιδίως το άρθρο 2,
      ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:
      Άρθρο 1
      Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Νορβηγίας καθορίζονται στο παρόν πρωτόκολλο και το παράρτημά του.
      Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου. Οι εν λόγω δασμολογικές ποσοστώσεις καλύπτουν την περίοδο από την 1η Μαΐου 2009 έως τις 30 Απριλίου 2014. Το ύψος των ποσοστώσεων επανεξετάζεται κατά το τέλος αυτής της περιόδου αφού ληφθούν υπόψη όλα τα σχετικά συμφέροντα.
      Άρθρο 2
      Οι δασμολογικές ποσοστώσεις που έπρεπε να είχαν ανοιχτεί για τη Νορβηγία από την 1η Μαΐου 2009 μέχρι τη θέση σε εφαρμογή του παρόντος πρωτοκόλλου διαιρούνται σε ίσα μέρη και χορηγούνται ετησίως για το υπόλοιπο της περιόδου εφαρμογής του παρόντος πρωτοκόλλου.
      Άρθρο 3
      Η Νορβηγία λαμβάνει τα αναγκαία μέτρα για να διασφαλίσει τη διατήρηση σε ισχύ της ρύθμισης που θεσπίστηκε με βασιλικό διάταγμα της 21ης Απριλίου 2006, βάσει της οποίας επιτρέπεται η ελεύθερη διαμετακόμιση ψαριών και αλιευτικών προϊόντων τα οποία εκφορτώνονται στη Νορβηγία από πλοία που φέρουν τη σημαία κράτους μέλους της Ευρωπαϊκής Ένωσης. Η εν λόγω ρύθμιση ισχύει για την περίοδο που αναφέρεται στο άρθρο 1 από τη στιγμή της θέσης σε εφαρμογή των ετήσιων δασμολογικών ποσοστώσεων.
      Άρθρο 4
      Οι κανόνες καταγωγής οι οποίοι ισχύουν για τις δασμολογικές ποσοστώσεις που απαριθμούνται στο παράρτημα του παρόντος πρωτοκόλλου είναι αυτοί οι οποίοι καθορίζονται στο πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας που υπεγράφη στις 14 Μαΐου 1973.
      Άρθρο 5
      Το παρόν πρωτόκολλο κυρώνεται ή εγκρίνεται από τα συμβαλλόμενα μέρη με βάση τις εσωτερικές τους διαδικασίες. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
      Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.
      Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, το παρόν πρωτόκολλο εφαρμόζεται προσωρινώς από την πρώτη ημέρα του τρίτου μήνα που έπεται της κατάθεσης της τελευταίας προς τούτο κοινοποίησης.
      Άρθρο 6
      Το παρόν πρωτόκολλο, το οποίο συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και νορβηγική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Ιουλίου 2010.
         Done at Brussels, on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje, 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010.
         Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Utferdiget i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Kongeriket Norge

         ΠΑΡΑΡΤΗΜΑ

            ΕΙΔΙΚΗΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΆΡΘΡΟ 1 ΤΟΥ ΠΡΩΤΟΚΟΛΛΟΥ

         Επιπλέον των υφιστάμενων δασμολογικών ποσοστώσεων άνευ δασμών, η Ευρωπαϊκή Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για προϊόντα καταγωγής Νορβηγίας:

                     Κωδικός ΣΟ

                     Περιγραφή προϊόντων

                     Ετήσια (1.5-30.4) δασμολογική ποσόστωση σε καθαρό βάρος, εκτός αν ορίζεται άλλως

                     0303 29 00

                     Λοιπά κατεψυγμένα σολομοειδή

                     2 000 τόνοι

                     0303 51 00

                     Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα (1)

                     45 800 τόνοι

                     0303 74 30

                     Σκουμπριά των ειδών Scomber scombrus και Scomber japonicus, κατεψυγμένα, ολόκληρα, με εξαίρεση τα συκώτια, τα αυγά και σπέρματα (2)

                     39 800 τόνοι

                     0303 79 98

                     Άλλα ψάρια, κατεψυγμένα, με εξαίρεση τα συκώτια, αυγά και σπέρματα

                     2 200 τόνοι

                     0304 29 75
                     ex 0304 99 23

                     Κατεψυγμένα φιλέτα ρέγγας των ειδών Clupea harengus και Clupea pallasii

                     Κατεψυγμένα πλευρά ρέγγας των ειδών Clupea harengus και Clupea pallasii (πεταλούδες) (3)

                     67 600 τόνοι

                     ex 1605 20 10
                     ex 1605 20 91
                     ex 1605 20 99

                     Γαρίδες, αποφλοιωμένες και κατεψυγμένες, παρασκευασμένες ή διατηρημένες

                     7 000 τόνοι

                     ex 1604 12 91
                     ex 1604 12 99

                     Ρέγγες, παρασκευασμένες με καρυκεύματα ή/και ξύδι, σε άλμη (4)

                     3 000 τόνοι καθαρού στραγγισμένου βάρους

            (1)  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

            (2)  Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

            (3)  Το ευεργέτημα της δασμολογικής ποσόστωσης δεν χορηγείται για εμπορεύματα του κωδικού ΣΟ 0304 99 23 που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.

            (4)  Η συγκεκριμένη δασμολογική ποσόστωση αυξάνεται σε 4 000 τόνους καθαρού στραγγισμένου βάρους κατά την περίοδο από 1η Μαΐου 2010 μέχρι 30 Απριλίου 2011, σε 5 000 τόνους καθαρού στραγγισμένου βάρους κατά την περίοδο από 1η Μαΐου 2011 μέχρι 30 Απριλίου 2012, και σε 6 000 τόνους καθαρού στραγγισμένου βάρους κατά την περίοδο από την 1η Μαΐου μέχρι τις 30 Απριλίου κάθε επόμενου δωδεκαμήνου.


title: 2012/622/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/377

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2010
   (2012/622/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (3) για τη σύσταση Ευρωπαϊκού Οργανισμού Φαρμάκων, και ιδίως το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0107/2012),

               1.

               αναβάλλει την απόφασή του για τη χορήγηση απαλλαγής στον εκτελεστικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 27.

      (2)  ΕΕ L 248 της 16.9.2002, σ. 1.

      (3)  ΕΕ L 136 της 30.4.2004, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2010
      ΤΟ ΕΥΡΩΠΑΪΚΌ ΚΟΙΝΟΒΟΎΛΙΟ,

                  —

                  έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2010,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2010, συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (3) για τη σύσταση Ευρωπαϊκού Οργανισμού Φαρμάκων, και ιδίως το άρθρο 68,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0107/2012),

                  A.

                  λαμβάνοντας υπόψη ότι το Ελεγκτικό Συνέδριο, στην έκθεσή του σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009, εξέδωσε με επιφυλάξεις τη γνωμοδότησή του όσον αφορά τη νομιμότητα και κανονικότητα των υποκειμένων πράξεων·

                  B.

                  λαμβάνοντας υπόψη ότι στην απόφασή του, της 10ης Μαΐου 2011, το Κοινοβούλιο αποφάσισε να αναβάλει την απόφασή του για τη χορήγηση απαλλαγής στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του για το οικονομικό έτος 2009 (5) αλλά στη συνέχεια χορήγησε απαλλαγή στην απόφασή του της 25ης Οκτωβρίου 2011 (6)·

                  Γ.

                  λαμβάνοντας υπόψη ότι, στις 25 Οκτωβρίου 2011, το Κοινοβούλιο χορήγησε απαλλαγή στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2009, στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              υπογράμμισε ότι η αρμόδια για την απαλλαγή αρχή θα συνεχίσει να παρακολουθεί κατά τις προσεχείς διαδικασίες για την απαλλαγή το επίπεδο υλοποίησης των μέτρων που λαμβάνονται προς αντιμετώπιση των σοβαρών αδυναμιών που αποκάλυψαν οι εκθέσεις τόσο του Ελεγκτικού Συνεδρίου όσο και της Υπηρεσίας Εσωτερικού Ελέγχου (IAS),

                              —

                              κάλεσε τον Οργανισμό να ενημερώνει την αρμόδια για την απαλλαγή αρχή σχετικά με τις δράσεις που αναλαμβάνονται για θέματα που σχετίζονται με την πραγματική συμμόρφωση προς τον κώδικα συμπεριφοράς όσον αφορά τη διαχείριση των συγκρούσεων συμφερόντων,

                              —

                              επέμεινε στο ότι όλες οι δράσεις που αναφέρουν οι αντίστοιχες εκθέσεις λογιστικού ελέγχου, περιλαμβανομένης και εκείνης για το έτος 2010, πρέπει να υλοποιηθούν πλήρως πριν από την έναρξη της επόμενης διαδικασίας απαλλαγής, στοιχείο για το οποίο και προειδοποιεί τον Οργανισμό·

                  Δ.

                  λαμβάνοντας υπόψη ότι το Ελεγκτικό Συνέδριο επισημαίνει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές·

                  E.

                  λαμβάνοντας υπόψη ότι ο προϋπολογισμός του Οργανισμού για το 2010 ανήλθε στα 208 400 000 EUR, γεγονός που συνιστά αύξηση της τάξης του 7,20 % σε σύγκριση με το δημοσιονομικό έτος 2009·

                  ΣΤ.

                  λαμβάνοντας υπόψη ότι η αρχική συνεισφορά της Ένωσης στον προϋπολογισμό του Οργανισμού για το 2010 ήταν 28 279 600 EUR σε σύγκριση με τα 36 390 000 EUR το 2009 (7) και ότι η συνολική συνεισφορά της Ένωσης στον προϋπολογισμό του οργανισμού για το 2010 ήταν 36 600 100 EUR·

         Συνέχεια που δίδεται στην απαλλαγή 2009

                  1.

                  αναμένει από τον Οργανισμό να ενημερώνει την αρμόδια για την απαλλαγή αρχή σχετικά με τα αποτελέσματα των δράσεων που αναλαμβάνονται για τα ακόλουθα θέματα:

                              —

                              τη διεργασία έγκρισης από το διοικητικό συμβούλιο του σχεδίου δράσης με τα συγκεκριμένα μέτρα και ένα χρονοδιάγραμμα υλοποίησης για τη διόρθωση των αδυναμιών που εντοπίζονται στις διαδικασίες σύναψης συμβάσεων,

                              —

                              την ενδελεχή εξακρίβωση της ουσιαστικής χρήσης των υφισταμένων διαδικασιών όσον αφορά τον εντοπισμό και τη διαχείριση συγκρούσεων συμφερόντων για το προσωπικό του και τους εμπειρογνώμονες·

                        καλεί το Ελεγκτικό Συνέδριο να παράσχει εύλογη διασφάλιση ότι ο Οργανισμός πράγματι αντιμετώπισε τις αδυναμίες του σε σχέση με τις διαδικασίες σύναψης συμβάσεων, και την Υπηρεσία Εσωτερικού Ελέγχου να διαβεβαιώσει την αρμόδια για την απαλλαγή αρχή για την ουσιαστική χρήση των υφιστάμενων διαδικασιών διαχείρισης των συγκρούσεων συμφερόντων για το προσωπικό του Οργανισμού και τους εμπειρογνώμονες·

                  2.

                  καλεί τον Οργανισμό και την Υπηρεσία Εσωτερικού Ελέγχου να ελέγξουν πάραυτα κατά πόσον εφαρμόστηκαν πλήρως όλες οι δράσεις που αναφέρονται στις εκθέσεις λογιστικού ελέγχου, περιλαμβανομένης και εκείνης για το έτος 2010, και να ενημερώσουν την αρμόδια για την απαλλαγή αρχή αναλόγως·

                  3.

                  σημειώνει με βάση τις παρατηρήσεις του Οργανισμού ότι στις 15 Δεκεμβρίου 2011 το διοικητικό συμβούλιο προσυπέγραψε την πρόταση να υποβάλει ο Οργανισμός στη συνεδρίαση του διοικητικού συμβουλίου του Ιουνίου 2012 τα λεπτομερή μέτρα εφαρμογής που σχετίζονται με:

                              —

                              τη θέσπιση της νέας δομής και πεδίου δράσης της Συμβουλευτικής Επιτροπής σχετικά με τη σύναψη προμηθειών και συμβάσεων,

                              —

                              την υλοποίηση πολυετούς σχεδίου σύναψης συμβάσεων,

                              —

                              τη θέσπιση της αρμοδιότητας για τα ανωτέρω·

                        επιμένει ότι το διοικητικό συμβούλιο θα πρέπει να αποστείλει το σχέδιο δράσης στην αρμόδια για την απαλλαγή αρχή το αργότερο έως τις 30 Ιουνίου 2012·

         Δημοσιονομική και χρηματοοικονομική διαχείριση

                  4.

                  υπενθυμίζει ότι η αρχική συνεισφορά της Ένωσης για το 2010 ανερχόταν σε 26 335 100 EUR· σημειώνει, ωστόσο, ότι στο ποσό αυτό προστέθηκαν 10 265 000 EUR προερχόμενα από ανάκτηση πλεονασμάτων, με αποτέλεσμα η συνολική συνεισφορά της Ένωσης για το 2010 να ανέρχεται σε 36 600 100 EUR·

                  5.

                  υπογραμμίζει ότι ο γενικός προϋπολογισμός της Ευρωπαϊκής Ένωσης για το οικονομικό έτος 2010, όπως εγκρίθηκε τελικά, παρουσιάζει δύο διαφορετικούς αριθμούς ως αρχική συνεισφορά της Ένωσης στον προϋπολογισμό του Οργανισμού, δηλαδή 28 279 600 EUR και 26 335 100 EUR· παροτρύνει, συνεπώς, την Επιτροπή να ενημερώσει την αρμόδια για τον προϋπολογισμό αρχή σχετικά με το ακριβές ποσό της επιδότησης που διατέθηκε στον Οργανισμό·

                  6.

                  αναγνωρίζει ότι ο προϋπολογισμός του Οργανισμού χρηματοδοτείται τόσο από τον προϋπολογισμό της Ένωσης όσο και από τα τέλη που καταβάλλουν οι φαρμακοβιομηχανίες όταν κάνουν αίτηση για να αποκτήσουν ή να διατηρήσουν ενωσιακές άδειες εμπορίας· συνάγει, από την ετήσια έκθεση δραστηριοτήτων, ότι, το 2010, 73 % των εσόδων του Οργανισμού εκτιμάται ότι προερχόταν από έσοδα από τέλη και ότι, παράλληλα με την αύξηση των εσόδων από τέλη, το αντίστοιχο ποσοστό εσόδων από τη συνεισφορά της Ένωσης μειώθηκε από 23 % το 2006 σε 14 % το 2010·

                  7.

                  συνάγει, με βάση την ετήσια έκθεση δραστηριοτήτων, ότι στο μητρώο εξαιρέσεων καταγράφηκαν 17 εξαιρέσεις το 2010·

                  8.

                  εντοπίζει αδυναμίες στο σύστημα επικύρωσης των απαιτήσεων που χρησιμοποιεί ο Οργανισμός για τους αντισυμβαλλομένους του στον τομέα της ΤΠ· σημειώνει τη δήλωση του Οργανισμού σύμφωνα με την οποία οι αδυναμίες που διαπίστωσε το Ελεγκτικό Συνέδριο είχαν σχέση με ανθρώπινο σφάλμα και διορθώθηκαν, ότι έχει ενισχύσει τον εκ των προτέρων επιχειρησιακό και δημοσιονομικό έλεγχο των τιμολογίων τον οποίο διενεργεί και ότι δεν έχουν εντοπισθεί περαιτέρω αδυναμίες· καλεί το Ελεγκτικό Συνέδριο να προβεί σε επαλήθευση επί του θέματος και να ενημερώσει το Κοινοβούλιο σχετικά·

         Μεταφορά πιστώσεων μεταξύ ετών και ακυρώσεις

                  9.

                  αναγνωρίζει, με βάση την έκθεση σχετικά με τη δημοσιονομική και χρηματοοικονομική διαχείριση, ότι οι αυτόματες μεταφορές στο οικονομικό έτος 2011 ανέρχονταν συνολικά σε 41 655 049,44 EUR, ήτοι 20,90 % των αναληφθεισών πιστώσεων, και ότι ζητήθηκε μία μη αυτόματη μεταφορά στο οικονομικό έτος 2011 συνολικού ύψους 3 500 000 EUR, ήτοι 1,68 % των οριστικών πιστώσεων·

                  10.

                  ανησυχεί διότι το Ελεγκτικό Συνέδριο επισήμανε για μια ακόμη φορά μια μεγάλη μεταφορά πιστώσεων ύψους 17 600 000 EUR στον τίτλο II (Διοικητικές δαπάνες)· τονίζει ότι η κατάσταση αυτή αποτελεί ένδειξη καθυστερήσεων στην υλοποίηση των δραστηριοτήτων που χρηματοδοτούνταν από τον τίτλο II του προϋπολογισμού του Οργανισμού και ότι ο Οργανισμός δεν συμμορφώνεται προς την αρχή της ετήσιας διάρκειας του προϋπολογισμού·

                  11.

                  σημειώνει με ανησυχία την πρόσθετη παρατήρηση του Ελεγκτικού Συνεδρίου ότι μόλις το 36 % των πιστώσεων που μεταφέρθηκαν στο 2011 αντιστοιχούν σε πληρωτέες δαπάνες του 2010, ενώ το εναπομένον 64 % των μεταφερθέντων ποσών δεν αφορούσαν το οικονομικό έτος 2010·

                  12.

                  επισημαίνει ότι ο Ελεγκτικό Συνέδριο είχε ήδη επισημάνει, τα προηγούμενα οικονομικά έτη, το υψηλό επίπεδο μεταφορών· σημειώνει ειδικότερα ότι, στον προϋπολογισμό του 2009, το Ελεγκτικό Συνέδριο επισήμανε μεταφορά πιστώσεων 19 500 000 EUR (38 % των πιστώσεων ανάληψης υποχρεώσεων του Οργανισμού) ενώ το 2008 το ποσό ανερχόταν σε 36 000 000 EUR (19,7 % του προϋπολογισμού 2008)·

                  13.

                  συνάγει, με βάση την έκθεση του Οργανισμού σχετικά με τη δημοσιονομική και χρηματοοικονομική διαχείριση, ότι το 2010 ακυρώθηκαν πιστώσεις ύψους 9 074 296,49 EUR σε σύγκριση με τα 7 693 276,58 EUR το 2009· σημειώνει την απάντηση του Οργανισμού ότι το επίπεδο των πιστώσεων δαπανών που ακυρώθηκαν είναι αποτέλεσμα της αυστηρής παρακολούθησης των πραγματικών εσόδων και προσαρμογών που επέρχονται στις δαπάνες· προτρέπει τον Οργανισμό να αναλάβει άμεση δράση για τη μείωση του επιπέδου των πιστώσεων που ακυρώνονται και να εγκρίνει έως τις 30 Ιουνίου 2012 σχέδιο δράσης με συγκεκριμένα μέτρα —περιλαμβανομένων μέτρων με στόχο την αυστηρότερη εκτίμηση των εσόδων από την καταβολή τελών και της περιόδου εντός της οποίας πρέπει να εισπραχθούν— και προθεσμίες για την αντιμετώπιση του χρονίζοντος αυτού προβλήματος·

         Διαδικασίες σύναψης συμβάσεων και μεταφορές

                  14.

                  διαπιστώνει, με βάση την ετήσια έκθεση δραστηριοτήτων, ότι, πέραν των 165 συμβάσεων συγκεκριμένου αντικειμένου που συνήφθησαν βασιζόμενες σε συμβάσεις-πλαίσια, ο Οργανισμός συνήψε, το 2010, 70 νέες δημόσιες συμβάσεις συνολικής αξίας 25 000 EUR·

                  15.

                  σημειώνει, με βάση την έκθεση σχετικά με τη δημοσιονομική και χρηματοοικονομική διαχείριση, ότι, το 2010, εγκρίθηκαν 13 μεταφορές ύψους 13 714 500 EUR (15,29 % των οριστικών πιστώσεων)· σημειώνει επιπλέον ότι ήδη το 2009 ο Οργανισμός είχε εγκρίνει 10 μεταφορές για συνολικό ποσό 9 609 000 EUR· ζητεί από τον Οργανισμό να εγκρίνει σχέδιο δράσης με συγκεκριμένα μέτρα και προθεσμίες για την αντιμετώπιση του χρονίζοντος αυτού προβλήματος·

         Σύστημα αμοιβής υπηρεσιών

                  16.

                  προτρέπει τον Οργανισμό να καθιερώσει σύστημα αμοιβής των υπηρεσιών που παρέχονται από τις εθνικές αρχές των κρατών μελών βάσει των πραγματικών εξόδων των κρατών μελών· ζητεί επίσης από τον Οργανισμό να ενημερώσει την αρμόδια για την απαλλαγή αρχή όταν το σύστημα αυτό τεθεί σε λειτουργία· σημειώνει σχετικά ότι πρόταση για ένα νέο σύστημα πληρωμών είχε ήδη υποβληθεί στο διοικητικό συμβούλιο στη συνεδρίαση της 10ης Δεκεμβρίου 2009, το οποίο τελικώς την απέρριψε·

                  17.

                  υποστηρίζει όλες τις προσπάθειες σε επίπεδο εκτελεστικής εξουσίας και διοίκησης του Οργανισμού για τη μεταρρύθμιση του συστήματος πληρωμών για υπηρεσίες που παρέχουν οι αρχές των κρατών μελών, οι οποίες πρέπει να βασίζονται ευκρινώς στις πραγματικές δαπάνες· ζητεί από το διοικητικό συμβούλιο να προχωρήσει επί του θέματος αυτού·

                  18.

                  σημειώνει ότι το διοικητικό συμβούλιο, αρνούμενο ένα νέο σύστημα πληρωμών, αποδέχεται και αναλαμβάνει την άμεση ευθύνη για σοβαρότατους κινδύνους, όπως είναι η μη συμμόρφωση με νομοθετικές απαιτήσεις, ο ενδεχόμενος δημοσιονομικός αντίκτυπος του σημερινού συστήματος πληρωμών και η φήμη του· δεν είναι πρόθυμο, ως εκ τούτου, να αποδεχθεί την αμφιλεγόμενη αυτή συμπεριφορά του διοικητικού συμβουλίου του Οργανισμού και καλεί τον Οργανισμό να εγκρίνει σχέδιο δράσης στο θέμα αυτό και να ενημερώσει την αρμόδια για την απαλλαγή αρχή έως τις 30 Ιουνίου 2012·

         Διαχείριση ανθρωπίνων πόρων

                  19.

                  προτρέπει τον Οργανισμό να ενισχύσει τις διαδικασίες του για τις προσλήψεις και να εξασφαλίσει την ορθή διαχείριση της τεκμηρίωσής τους· ζητεί συγκεκριμένα από τον Οργανισμό να βελτιώσει την τεκμηρίωση των φακέλων πρόσληψης για τους συμβασιούχους υπαλλήλους και από την αρμόδια για τους διορισμούς αρχή να εγκρίνει τους εφεδρικούς πίνακες επιτυχόντων που προτείνουν οι επιτροπές επιλογής·

                  20.

                  διαπιστώνει επίσης, από τις παρατηρήσεις του Ελεγκτικού Συνεδρίου, ότι ο Οργανισμός δεν έκανε επαρκή διάκριση μεταξύ των προσλήψεων προσωρινά απασχολούμενων υπαλλήλων και συμβασιούχων υπαλλήλων· ζητεί, ως εκ τούτου, από τον Οργανισμό να χρησιμοποιεί προσωρινά απασχολούμενους υπαλλήλους αποκλειστικά για την κάλυψη βραχυπρόθεσμων αναγκών και να εξασφαλίζει διαφανή πρόσβαση στις θέσεις συμβασιούχων υπαλλήλων·

         Διαχείριση συγκρούσεων συμφερόντων

                  21.

                  προτρέπει τον Οργανισμό να εξασφαλίσει κεντρικό συντονισμό για την ανάπτυξη κοινής μεθοδολογίας αξιολόγησης των εμπειρογνωμόνων, που θα εφαρμοστεί σε όλες τις αρμόδιες εθνικές αρχές, καθώς και για την παρακολούθησή της· σημειώνει ότι, μετά την έναρξη ισχύος, στις 4 Ιουλίου 2011, του μνημονίου συμφωνίας μεταξύ του Οργανισμού και κάθε αρμόδιας εθνικής αρχής για την παρακολούθηση του επιστημονικού επιπέδου των εμπειρογνωμόνων, ο Οργανισμός εξακολουθεί να φέρει την ευθύνη για την ανάπτυξη και τον συντονισμό κοινής αξιολόγησης των εμπειρογνωμόνων και μεθοδολογίας για τους εμπειρογνώμονες·

                  22.

                  υπογραμμίζει ότι ο Οργανισμός χρειάζεται να οριστικοποιήσει την υπογραφή μνημονίων συμφωνίας για την ανεξαρτησία της επιστημονικής αξιολόγησης, να τροποποιήσει τις εσωτερικές διαδικασίες αναλόγως και να ενημερώσει τη βάση δεδομένων εμπειρογνωμόνων· σημειώνει την απάντηση του Οργανισμού ότι μνημόνια συμφωνίας σχετικά με την ανεξαρτησία της επιστημονικής αξιολόγησης υπογράφηκαν τον Οκτώβριο 2011 και ότι η βάση δεδομένων των εμπειρογνωμόνων επικαιροποιήθηκε για να επιτρέπει την απευθείας μεταφόρτωση της ηλεκτρονικής δήλωσης συμφερόντων στη βάση δεδομένων· καλεί τον Οργανισμό να ενημερώσει την αρμόδια για την απαλλαγή αρχή έως τις 30 Ιουνίου 2012 σχετικά με το σημείο στο οποίο βρίσκεται η υλοποίηση αυτών των μέτρων· καλεί επίσης την Υπηρεσία Εσωτερικού Ελέγχου να ενημερώσει την αρμόδια για την απαλλαγή αρχή όταν θα τεθούν πράγματι σε εφαρμογή από τον Οργανισμό οι σημαντικότατες αυτές συστάσεις·

                  23.

                  καλεί τον Οργανισμό να ενημερώσει την αρμόδια για την απαλλαγή αρχή για τον τρόπο με τον οποίο διασφαλίζει την πλήρη εφαρμογή των διαδικασιών για τη συμμετοχή των εμπειρογνωμόνων έως ότου υπογραφούν από όλες τις αρμόδιες εθνικές αρχές μνημόνια συμφωνίας για την ανεξαρτησία της επιστημονικής αξιολόγησης·

                  24.

                  καλεί τον Οργανισμό να υποβάλει έκθεση σχετικά με την εμπλοκή του στη διοργάνωση συνεδρίων από ιδιωτικούς φορείς όπως είναι η Οργάνωση για Επαγγελματίες Ρυθμιστικών Θεμάτων·

                  25.

                  σημειώνει, με βάση τα στοιχεία του Οργανισμού, ότι την 1η Φεβρουαρίου 2012 το διοικητικό συμβούλιο ενέκρινε «Απόφαση περί κανόνων που σχετίζονται με τα άρθρα 11α και 13 του κανονισμού υπηρεσιακής κατάστασης όσον αφορά τον χειρισμό των δεδηλωμένων συμφερόντων των υπαλλήλων του Ευρωπαϊκού Οργανισμού Φαρμάκων», ο δε εκτελεστικός διευθυντής ενέκρινε «Απόφαση περί κανόνων όσον αφορά τον χειρισμό των δεδηλωμένων συμφερόντων εμπειρογνωμόνων των κρατών μελών σε απόσπαση, επισκεπτών εμπειρογνωμόνων, ασκουμένων και ευκαιριακού προσωπικού του Ευρωπαϊκού Οργανισμού Φαρμάκων»· καλεί τον Οργανισμό να ενημερώσει, έως τις 30 Ιουνίου 2012, την αρμόδια για την απαλλαγή αρχή για τα συγκεκριμένα μέτρα που ελήφθησαν προς υλοποίηση αυτών των αποφάσεων για να μπορέσει το Κοινοβούλιο να αποτιμήσει τις υφιστάμενες διαδικασίες χειρισμού ενδεχόμενων συγκρούσεων συμφερόντων για όλες τις κατηγορίες εργαζομένων που απαριθμούνται στις δύο αποφάσεις, και για τα μέλη του διοικητικού συμβουλίου·

                  26.

                  σημειώνει με ανησυχία ότι στα χρηματοοικονομικά κυκλώματα ενδέχεται επίσης να υπάρξουν συγκρούσεις συμφερόντων στην επεξεργασία πληρωμών, λόγω ανεπαρκούς διαχωρισμού των καθηκόντων· προτρέπει τον Οργανισμό να λάβει δεόντως υπόψη τον πολύ σημαντικό αυτό κίνδυνο και να αναλάβει δράση για την αντιμετώπιση της εν λόγω ανεπάρκειας·

                  27.

                  σημειώνει ότι ο πρώην εκτελεστικός διευθυντής του Οργανισμού απηύθυνε επιστολή στον Οργανισμό, στις 28 Δεκεμβρίου 2010, όπου σκιαγραφούσε τις δραστηριότητες στις οποίες είχε την πρόθεση να επιδοθεί στο τέλος της θητείας του· θεωρεί ότι η πρώτη απόφαση που έλαβε ο πρόεδρος του διοικητικού συμβουλίου του Οργανισμού, στις 11 Ιανουαρίου 2011, να επιτρέψει τις νέες δραστηριότητες του πρώην εκτελεστικού διευθυντή του Οργανισμού συνιστά παραβίαση των κανόνων της Ένωσης που αφορούν τις συγκρούσεις συμφερόντων, συγκεκριμένα όσον αφορά τον τίτλο II άρθρο 16 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης· υπενθυμίζει ότι, σύμφωνα με τον τίτλο II άρθρο 11, και τον τίτλο IV άρθρο 91 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, η ως άνω διάταξη ισχύει κατ’ αναλογία και για τους έκτακτους υπαλλήλους και τους επί συμβάσει εργαζομένους· θεωρεί ότι το γεγονός ότι διοικητικό συμβούλιο ενέκρινε περιορισμούς για τις μελλοντικές δραστηριότητες του πρώην εκτελεστικού διευθυντή του Οργανισμού στις 17 Μαρτίου 2011 —μόνον αφού υπήρξε έντονη δημόσια διαμαρτυρία— συνιστά σαφή απόδειξη του ότι ο Οργανισμός αρχικά δεν εφάρμοσε τον κανονισμό υπηρεσιακής κατάστασης ορθώς, στοιχείο το οποίο με τη σειρά του θέτει σοβαρά ερωτηματικά όσον αφορά το πώς εφαρμόζονται οι κανόνες εν γένει· ζητεί από τον εκτελεστικό διευθυντή να υποβάλει λεπτομερή έκθεση σχετικά με την εφαρμογή του άρθρου 16 του κανονισμού υπηρεσιακής κατάστασης των υπαλλήλων εντός του Οργανισμού·

                  28.

                  εκφράζει την έντονη ανησυχία του για την αποτυχία του Οργανισμού και του διοικητικού του συμβουλίου να αντιμετωπίσουν αποτελεσματικά το θέμα της σύγκρουσης συμφερόντων· σημειώνει ότι τον Απρίλιο του 2012 ο Οργανισμός ενέκρινε μια αναθεωρημένη πολιτική για τη διαχείριση των συγκρούσεων συμφερόντων των μελών της επιστημονικής επιτροπής και των εμπειρογνωμόνων και μια διαδικασία για κατάχρηση εμπιστοσύνης για τα μέλη της επιστημονικής επιτροπής και τους εμπειρογνώμονες· εμμένει στην άποψη ότι η εφαρμογή και τα συγκεκριμένα αποτελέσματα είναι τα μόνα στοιχεία προκειμένου να αποδειχθεί η αποτελεσματικότητα της νέας πολιτικής και διαδικασίας· εκτιμά ότι ο Οργανισμός θα πρέπει να ελέγξει, κατά τη διάρκεια του 2012, όλες τις δηλώσεις συμφερόντων των εμπειρογνωμόνων και των μελών της επιστημονικής επιτροπής· καλεί, ως εκ τούτου, τον Οργανισμό να παράσχει στοιχεία —περιλαμβανομένων αριθμητικών στοιχείων και ονομάτων— μετά τη θέση σε εφαρμογή της διαδικασίας αυτής· ζητεί επίσης από τον Οργανισμό έως τα τέλη Αυγούστου του 2012 να έχει ελέγξει το 75 % τουλάχιστον των δηλώσεων συμφερόντων των μελών της επιστημονικής επιτροπής και να διαβιβάσει στην αρμόδια για την απαλλαγή αρχή τα αποτελέσματα του ελέγχου και σχέδιο δράσης με χρονοδιάγραμμα για το υπολειπόμενο μέρος της διαδικασίας ελέγχου των δηλώσεων συμφερόντων·

                  29.

                  υπενθυμίζει ότι, μετά την πρόσληψη του πρώην εκτελεστικού διευθυντή του Οργανισμού σε γραφείο συμβούλων το οποίο, μεταξύ άλλων, παρέχει συμβουλές σε φαρμακευτικές εταιρείες, σχεδόν αμέσως μετά την αποχώρησή του από τον Οργανισμό, η αρμόδια για την απαλλαγή αρχή εξέφρασε ανησυχία σχετικά το κατά πόσον είναι πράγματι ανεξάρτητος ο Οργανισμός και για τον τρόπο με τον οποίο το διοικητικό συμβούλιο εφάρμοσε το άρθρο 16 του κανονισμού υπηρεσιακής καταστάσεως του προσωπικού· ανησυχεί επίσης και λόγω των ισχυρισμών ότι ο πρώην εκτελεστικός διευθυντής του Οργανισμού ίδρυσε δική του εταιρεία παροχής συμβουλών ενώ ασκούσε ακόμη τα καθήκοντα· καλεί τον Οργανισμό να παράσχει περαιτέρω πληροφορίες επί του θέματος στην αρμόδια για την απαλλαγή αρχή έως τις 30 Ιουνίου 2012·

                  30.

                  παροτρύνει το Ελεγκτικό Συνέδριο να ολοκληρώσει και να παρουσιάσει τον δικό του έλεγχο σχετικά με τη σύγκρουση συμφερόντων στον Οργανισμό·

                  31.

                  εκφράζει τη λύπη του διότι πολλοί από τους εμπειρογνώμονες δεν δημοσιοποίησαν τη δήλωση συμφερόντων τους και η σύγκριση δηλώσεων συμφερόντων που δημοσιοποιήθηκαν από τους αρμόδιους εθνικούς οργανισμούς και από τον Οργανισμό καταδεικνύει σε ορισμένες περιπτώσεις σημαντικές διαφορές· αποδοκιμάζει περαιτέρω το γεγονός ότι τουλάχιστον ένα μέλος του διοικητικού συμβουλίου του Οργανισμού, αναπληρωματικό επίσης μέλος στην Επιτροπή Φαρμάκων για Ανθρώπινη Χρήση, δεν δήλωσε τις αρμοδιότητές που έχε πρόσφατα ως ανώτερο στέλεχος διαχείρισης σε φαρμακευτική εταιρεία·

                  32.

                  χαιρετίζει την πρωτοβουλία του Οργανισμού να δημοσιοποιήσει στον ιστότοπό του τις δηλώσεις συμφερόντων του προσωπικού του που κατέχει διοικητικές θέσεις και των εμπειρογνωμόνων που εμπλέκονται στην αξιολόγηση φαρμάκων· σημειώνει με ενδιαφέρον ότι ο κατάλογος εμπειρογνωμόνων εμφαίνει επίσης το επίπεδο κινδύνου εκάστου από άποψη σύγκρουσης συμφερόντων· εκτιμά ότι τουλάχιστον οι θέσεις προηγούμενης απασχόλησης —επαγγελματικό ιστορικό— πρέπει επίσης να δημοσιοποιούνται παράλληλα με τις δηλώσεις συμφερόντων για να καθίσταται δυνατή η επαλήθευση των δηλώσεων συμφερόντων και να εντοπίζονται πιθανές συγκρούσεις· καλεί, κατά συνέπεια, τον Οργανισμό να ενημερώσει το Κοινοβούλιο, έως τις 30 Ιουνίου, 2012 σχετικά με την εξέλιξη της εφαρμογής των μέτρων αυτών·

                  33.

                  παροτρύνει τον Οργανισμό να διενεργεί ελέγχους στις δηλώσεις συμφερόντων που του έχουν υποβληθεί και να προβαίνει σε λεπτομερή έλεγχο δειγματοληπτικά, κυρίως με την εφαρμογή ενός συστήματος βάσει του οποίου οι δηλώσεις συμφερόντων θα διασταυρώνονται με πληροφορίες που έχουν στην κατοχή τους ο τομέας των φαρμάκων και οι σχετικοί φορείς των κρατών μελών·

                  34.

                  εκφράζει πάντως την ανησυχία του λόγω της προσέγγισης που έχει ο Οργανισμός έναντι της εμπεριστατωμένης εξέτασης των δηλώσεων συμφερόντων, η οποία βασίζεται κυρίως στην εμπιστοσύνη και όχι την επαλήθευση· ανησυχεί κυρίως διότι, από τη σύγκριση των δηλώσεων συμφερόντων των εμπειρογνωμόνων που έχουν δημοσιοποιήσει ο σχετικός φορέας κράτους μέλους και ο Οργανισμός, σε μερικές περιπτώσεις προκύπτουν σημαντικές διαφορές· καλεί, κατά συνέπεια, τον Οργανισμό να θεσπίσει ένα πραγματικό μηχανισμό που θα επιτρέπει τη δέουσα εμπεριστατωμένη εξέταση των δηλώσεων συμφερόντων που λαμβάνει ο Οργανισμός και να ενημερώσει την αρμόδια για την απαλλαγή αρχή επί του θέματος έως τις 30 Ιουνίου 2012·

                  35.

                  προτρέπει τον Οργανισμό να εφαρμόζει την πολιτική του σχετικά με τη σύγκρουση συμφερόντων στο διοικητικό του συμβούλιο·

                  36.

                  σημειώνει ότι το Ελεγκτικό Συνέδριο, στο πλαίσιο της ειδικής έκθεσης σχετικά με τη διαχείριση των συγκρούσεων συμφερόντων στους εξαρτημένους οργανισμούς της Ένωσης, διενέργησε λογιστικό έλεγχο στον Οργανισμό· σημειώνει, με βάση της πληροφορίες από το Ελεγκτικό Συνέδριο, ότι η προαναφερθείσα ειδική έκθεση θα δημοσιοποιηθεί έως τα τέλη Ιουνίου 2012· εκτιμά ότι, δεδομένης της έκτασης των επικρίσεων σε σχέση με το θέμα της σύγκρουσης συμφερόντων στον Οργανισμό, η απόφαση σχετικά με τη χορήγηση απαλλαγής πρέπει να αναβληθεί έως ότου δημοσιοποιηθεί η ειδική έκθεση για να ληφθούν υπόψη οι διαπιστώσεις του Ελεγκτικού Συνεδρίου επί του θέματος·

                  37.

                  θεωρεί ότι η ουσιαστική διαχείριση της σύγκρουσης συμφερόντων είναι θέμα ζωτικής σημασίας για τη διατήρηση της εμπιστοσύνης του κοινού στο έργο του Οργανισμού·

                  38.

                  αναγνωρίζει τη βούληση του Οργανισμού να δημοσιοποιεί τις δηλώσεις συμφερόντων των εμπειρογνωμόνων που εμπλέκονται στην αξιολόγηση φαρμάκων· αποδοκιμάζει, ωστόσο, το γεγονός ότι πολλοί από τους εμπειρογνώμονες δεν έχουν δημοσιοποιήσει ακόμη τη δήλωση συμφερόντων τους·

                  39.

                  σημειώνει το γεγονός ότι το διοικητικό συμβούλιο ενέκρινε περιορισμούς για τις μεταγενέστερες επαγγελματικές δραστηριότητες του πρώην εκτελεστικού διευθυντή του Οργανισμού στις 17 Μαρτίου 2011, μετά από δημόσια διαμαρτυρία, την οποία υποστήριξε το Ευρωπαϊκό Κοινοβούλιο, για την απόφαση που είχε λάβει τον Ιανουάριο του 2011 να του επιτρέψει να ασκεί πλήρως τα νέα του καθήκοντα· υπενθυμίζει, στο πλαίσιο αυτό, ότι αντιπροσωπεία της Επιτροπής Περιβάλλοντος, Δημόσιας Υγείας και Ασφάλειας των Τροφίμων επισκέφθηκε τον Οργανισμό τον Ιούνιο του 2011 για να παρακολουθήσει την υπόθεση και να λάβει περαιτέρω ενημέρωση σχετικά με τις βελτιωμένες διαδικασίες· υπενθυμίζει, επιπλέον, ότι, τον Ιούλιο του 2011, η επιτροπή είχε ανταλλαγή απόψεων με τον ορισθέντα εκτελεστικό διευθυντή, στο πλαίσιο της οποίας συζητήθηκε εκ νέου το θέμα, προκειμένου να αποφευχθούν παρόμοια περιστατικά στο μέλλον·

         Επιδόσεις

                  40.

                  θεωρεί ότι η αξιολόγηση της επάρκειας και της αποτελεσματικότητας των υφιστάμενων στον Οργανισμό συστημάτων για την υποστήριξη της παροχής επιστημονικών συμβουλών στον τομέα των φαρμάκων για ανθρώπινη χρήση είναι σημαντικό εργαλείο για τη μέτρηση των επιδόσεων του Οργανισμού·

                  41.

                  λαμβάνει υπό σημείωση την αριθμητική αύξηση προϊόντων και υπηρεσιών (γνωμοδοτήσεις, εκθέσεις, παροχή επιστημονικών συμβουλών, επιθεωρήσεις) σε σύγκριση με το 2009· εκφράζει επίσης την ικανοποίησή του για την εφαρμογή του κανονισμού (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου της 16ης Δεκεμβρίου 1999 για τα ορφανά φάρμακα (8) και παροτρύνει τον Οργανισμό να συνεχίσει τις προσπάθειές του για τη δημιουργία κινήτρων για έρευνα, ανάπτυξη και κυκλοφορία στην αγορά φαρμάκων που έχουν χαρακτηρισθεί ως ορφανά·

         Εσωτερικός έλεγχος

                  42.

                  γνωρίζει, από τον Οργανισμό, ότι 11 «πολύ σημαντικές» συστάσεις της Υπηρεσίας Εσωτερικού Ελέγχου απομένουν να εφαρμοσθούν· σημειώνει ότι για μία εξ αυτών ο Οργανισμός ανέφερε ότι εφαρμόζεται και ότι τελεί υπό τον έλεγχο της Υπηρεσίας Εσωτερικού Ελέγχου·

                  43.

                  ανησυχεί διότι, για επτά από αυτές τις «πολύ σημαντικές» συστάσεις, η καθυστέρηση υπερβαίνει πλέον το δωδεκάμηνο· σημειώνει ότι οι συστάσεις αυτές αφορούν:

                              —

                              την τήρηση του άρθρου 110 του κανονισμού υπηρεσιακής κατάστασης,

                              —

                              τη διαδικασία πρόσληψης,

                              —

                              τη χρήση βάσεων δεδομένων,

                              —

                              τον ορισμό κανόνων για την ταξινόμηση των προϊόντων,

                              —

                              τις κατευθυντήριες γραμμές για τη διαχείριση ενδεχόμενων συγκρούσεων συμφερόντων του προσωπικού,

                              —

                              τις διαδικασίες σχετικά με τη συμμετοχή των εμπειρογνωμόνων,

                              —

                              τον διαχωρισμό των καθηκόντων στα δημοσιονομικά κυκλώματα,

                        προτρέπει, ως εκ τούτου, τον Οργανισμό να αντιμετωπίσει πάραυτα τις ανεπάρκειες αυτές που έχει επισημάνει η Υπηρεσία Εσωτερικού Ελέγχου και να ενημερώσει την αρμόδια για την απαλλαγή αρχή ως προς τα μέτρα που θα λάβει σχετικά·

                  44.

                  ανησυχεί επίσης διότι ο Οργανισμός απέρριψε δύο «πολύ σημαντικές» συστάσεις που αφορούν:

                              —

                              τα τέλη που καταβάλλονται στους εθνικούς οργανισμούς,

                              —

                              τη μείωση του αριθμού εσωτερικών συμβούλων,

                        παροτρύνει τον Οργανισμό να εξηγήσει πάραυτα στην αρμόδια για την απαλλαγή αρχή για ποιο λόγο απέρριψε τις δύο αυτές συστάσεις·

                  45.

                  σημειώνει ότι εφόσον η Υπηρεσία Εσωτερικού Ελέγχου στην έκθεση παρακολούθησής της του Σεπτεμβρίου 2010 συνεχίζει να θεωρεί «ανεπαρκή» την «αποτίμηση της ανεξαρτησίας των εμπειρογνωμόνων», ο εκτελεστικός διευθυντής θα πρέπει να δημοσιοποιήσει κατάλογο όλων των σχετικών εμπλεκόμενων φαρμάκων και να αναφέρει με ποιο τρόπο σκοπεύει ο Οργανισμός να διορθώσει αυτές τις διαδικασίες·

                  46.

                  επισύρει την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·

                  47.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (9) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 366 της 15.12.2011, σ. 27.

         (2)  ΕΕ L 248 της 16.9.2002, σ. 1.

         (3)  ΕΕ L 136 της 30.4.2004, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 250 της 27.9.2011, σ. 173.

         (6)  ΕΕ L 313 της 26.11.2011, σ. 27.

         (7)  ΕΕ L 64 της 12.3.2010, σ. 445.

         (8)  ΕΕ L 18 της 22.1.2000, σ. 1.

         (9)  Κείμενα που εγκρίθηκαν, P7_TA(2012)_164 (βλέπε σελίδα 388 της παρούσας Επίσημης Εφημερίδας).

      ΠΑΡΑΡΤΗΜΑ

         ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

                  Ευρωπαϊκός Οργανισμός Φαρμάκων

                  2006

                  2007

                  2008

                  2009

                  Επιδόσεις

                  ά.α.

                              —

                              Δεν τηρήθηκε αυστηρά η αρχή της χρηστής δημοσιονομικής διαχείρισης: δεν υπήρξε σωστή προετοιμασία της ταμειακής πρόβλεψης του Οργανισμού

                              —

                              Ο Οργανισμός αναπτύσσει τις δραστηριότητές του σε δύο τόπους, πράγμα που συνεπάγεται πρόσθετο κόστος (άμεσες θέσεις: 450 000 EUR)

                              —

                              Θετικά αποτελέσματα ως προς την εφαρμογή εξελιγμένης διαδικασίας κατάρτισης προϋπολογισμού βάσει δραστηριοτήτων και παρακολούθησης της ικανοποίησης των χρηστών

                              —

                              Καλεί τον Οργανισμό να επανεξετάσει την πολιτική διαμεσολάβησης υπό το πρίσμα των οικονομικών κινδύνων που διατρέχει όλο το χρόνο

                              —

                              Ο Οργανισμός αναπτύσσει τις δραστηριότητές του σε δύο τόπους, πράγμα που συνεπάγεται πρόσθετο κόστος

                              —

                              Απαράδεκτο το γεγονός ότι ο Οργανισμός δεν εφαρμόζει τους σχετικούς κανόνες για την αποτελεσματική διαχείριση των συγκρούσεων συμφερόντων

                              —

                              12 πολύ σημαντικές και 1 κρίσιμης σημασίας σύσταση της Επιτροπής από διάφορες προγενέστερες εκθέσεις της Υπηρεσίας Εσωτερικού Ελέγχου παρέμεναν ανεφάρμοστες το 2009
                              Απαράδεκτο το γεγονός ότι ο Οργανισμός δεν συμμορφώνεται προς τον κώδικα συμπεριφοράς· προτρέπει τον Οργανισμό να τεκμηριώνει και να αποτιμά τους ελέγχους του και να αρχειοθετεί τις σχετικές με τους ορισμούς αποφάσεις οι οποίες θα πρέπει να διατίθενται στον ιστότοπό του

                              —

                              Ζητεί επιμόνως από τον Οργανισμό να ενημερώσει την αρμόδια για την απαλλαγή αρχή σχετικά με τα μέσα που εφαρμόζει ώστε να εξασφαλίζει την ανεξαρτησία των εμπειρογνωμόνων του, από την έναρξη λειτουργίας του

                              —

                              Ζητεί από τον Οργανισμό να συμπληρώνει και να ενημερώνει τακτικά την Ευρωπαϊκή Βάση Δεδομένων Εμπειρογνωμόνων, όπως απαιτεί ο κανονισμός (ΕΚ) αριθ. 726/2004

                  Μεταφορές πιστώσεων

                  Δεν τηρήθηκε αυστηρά η αρχή της ετήσιας διάρκειας: το ποσοστό χρησιμοποίησης των πιστώσεων ανάληψης υποχρεώσεων ήταν μικρότερο του 60 %. Ποσοστό μεγαλύτερο του 40 % των πιστώσεων ανάληψης υποχρεώσεων μεταφέρθηκε στο οικονομικό έτος 2007.

                  Ο Οργανισμός είχε δυσκολίες στον προγραμματισμό, την εγγραφή των δραστηριοτήτων του στον προϋπολογισμό και την εκτέλεσή τους: 32 000 000 EUR μεταφέρθηκαν και 4 000 000 EUR ακυρώθηκαν: ζητεί από τον Οργανισμό να τηρήσει της αρχή της ετήσιας διάρκειας.

                  Ζητεί από τον Οργανισμό να τηρήσει της αρχή της ετήσιας διάρκειας: οι πιστώσεις του προϋπολογισμού που μεταφέρθηκαν στο επόμενο έτος και ακυρώθηκαν ανέρχονται αντίστοιχα σε 36 000 000 EUR (19,7 % του προϋπολογισμού) και 9 700 000 EUR (5,3 % του προϋπολογισμού)

                  Το Ελεγκτικό Συνέδριο αναφέρει μεταφορά 19 500 000 EUR (38 % των πιστώσεων αναλήψεων υποχρεώσεων του Οργανισμού), 14 800 000 EUR από αυτά αντιστοιχούσαν σε δραστηριότητες που δεν είχαν ακόμη υλοποιηθεί στο τέλος του έτους· τούτο αποτελεί ένδειξη καθυστερήσεων στην υλοποίηση των δραστηριοτήτων που χρηματοδοτούνταν από τον τίτλο II. Ο Οργανισμός δεν τηρεί την αρχή της ετήσιας διάρκειας του προϋπολογισμού

                  Διαδικασίες σύναψης συμβάσεων

                  ά.α.

                              —

                              Θέματα διαφάνειας σε επίπεδο επιλογής κριτηρίων και μεθόδων αξιολόγησης για τα κριτήρια τιμών και την κοινή διαδικασία σύμβασης

                              —

                              Εκ νέου εκκλήσεις για βελτίωση της διαχείρισης των δημόσιων συμβάσεων

                  Καλεί τον Οργανισμό να βελτιώσει την ποιότητα των διαδικασιών σύναψης συμβάσεων ώστε να τεθεί τέλος στις αδυναμίες: π.χ. όσον αφορά την εφαρμογή μεθόδων αξιολόγησης για τα κριτήρια τιμών και τις απαραίτητες αιτιολογήσεις για την επιλογή των διαδικασιών

                              —

                              Ανησυχεί για τα λάθη που βρήκε το Ελεγκτικό Συνέδριο στις διαδικασίες σύναψης συμβάσεων σε σχέση με σημαντικά ποσά του συνολικού προϋπολογισμού του Οργανισμού για το οικονομικό έτος 2009. Αδυναμίες στα κριτήρια αξιολόγησης όπως τα κριτήρια τιμών και η επιλογή των διαδικασιών

                              —

                              Προτρέπει τον Οργανισμό να βελτιώσει την ποιότητα των διαδικασιών σύναψης συμβάσεων ώστε να τεθεί τέλος στις αδυναμίες που εντόπισε το Ελεγκτικό Συνέδριο

                              —

                              Καλεί τον Οργανισμό να θεσπίσει πολυετές σχέδιο σύναψης συμβάσεων

                              —

                              Καλεί τον Οργανισμό να εξασφαλίζει την επαλήθευση των αποτελεσμάτων των διαδικασιών σύναψης συμβάσεων πριν από την ανάθεση των συμβάσεων

                  Έσοδα που προέρχονται από τέλη

                  Ο Οργανισμός δεν ήταν σε θέση να προβεί σε πλήρη ανάλυση των εξόδων στα οποία υποβλήθηκαν οι εισηγητές των κρατών μελών, προκειμένου να αποκομίσει αντικειμενική και αιτιολογημένη βάση στην οποία να προσαρμόσει τις πληρωμές του προς αυτούς και, κατά συνέπεια, τα τέλη που χρεώνει στους πελάτες του. Αυτή η κατάσταση συνιστά παράβαση του κανονισμού για τα τέλη

                  Θέματα διαφάνειας σε σχέση με τα επιστρεφόμενα ποσά στους εισηγητές των κρατών μελών

                  Καλεί την Επιτροπή να αξιολογήσει τα ενδημικά υψηλά ρευστά διαθέσιμα του Οργανισμού (41 887 000 EUR)

                  Ζητεί από τον Οργανισμό να συντονίζει καλύτερα τις οικονομικές και επιστημονικές υπηρεσίες του προκειμένου να διορθώσει την απαράδεκτα μακρά καθυστέρηση για τα εντάλματα είσπραξης

                  Εσωτερικός έλεγχος

                  ά.α.

                  ά.α.

                  Καλεί τον Οργανισμό να συμμορφωθεί με μια κρίσιμης σημασίας σύσταση της Επιτροπής προς την Υπηρεσία Εσωτερικού Ελέγχου της Επιτροπής σχετικά με τον τομέα σύγκρουσης συμφερόντων των εμπειρογνωμόνων και άλλες οκτώ «πολύ σημαντικές» συστάσεις στον τομέα της τεκμηρίωσης των συγκρούσεων συμφέροντος για το προσωπικό του Οργανισμού, των βάσεων δεδομένων που χρησιμοποιούνται για τη στήριξη των διοικητικών διαδικασιών για την αξιολόγηση και της ανάπτυξης κατευθυντηρίων γραμμών για την ταξινόμηση και πλήρη εκτέλεση αυτών των κατευθυντηρίων γραμμών

                              Απαράδεκτο το γεγονός ότι η δήλωση αξιοπιστίας του εκτελεστικού διευθυντή, δεν περιέχει ουδεμία επιφύλαξη, με αποτέλεσμα να μη συνάδει με την υποχρέωση του κώδικα συμπεριφοράς που έχει εγκρίνει ο Οργανισμός, όσον αφορά τις δηλώσεις αξιοπιστίας της Υπηρεσίας Εσωτερικού Ελέγχου και του Ελεγκτικού Συνεδρίου

                              Ζητεί από τον Οργανισμό να διαβιβάσει στην αρμόδια για την απαλλαγή αρχή, έως τις 30 Ιουνίου 2011, τις εκθέσεις της Υπηρεσίας Εσωτερικού Ελέγχου από το 2007

                              Παροτρύνει τον Οργανισμό να εκτελέσει ταχέως τις συστάσεις της Υπηρεσίας Εσωτερικού Ελέγχου και να παράσχει στην αρμόδια για την απαλλαγή αρχή πλήρη επισκόπηση των μέτρων που λαμβάνονται και εφαρμόζονται